Diari Oficial de la Generalitat Valenciana


Sumari del DOGV 5287, del 23-06-2006 (2006/7445)

Projecte de reparcel·lació forçosa de la unitat d'execució núm. 1 del pla parcial del sector de sòl urbanitzable programat núm. 6 «Malilla Nord» del Pla General d'Ordenació Urbana de València.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5287

Data del DOGV
:   23-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/7445


Organisme emissor
:   Malilla 2000, SA

Tipus de document
:   Anunci

Projecte de reparcel·lació forçosa de la unitat d'execució núm. 1 del pla parcial del sector de sòl urbanitzable programat núm. 6 «Malilla Nord» del Pla General d'Ordenació Urbana de València. [2006/7445]  
A l'efecte que preveu la Llei 16/2005, de 30 de desembre, de la Generalitat, Urbanística Valenciana (LUV), i el Decret 67/206, de 12 de maig, del Consell de la Generalitat, pel qual s'aprova el Reglament d'Ordenació i Gestió Territorial i Urbanística, s'informa dels titulars de finques registrals afectades que, el 28 de febrer de 2003, va ser adjudicat a Malilla 2000, SA el programa d'actuació integrada de la unitat d'execució núm. 1 del pla parcial del sector de SUP núm. 6 «Malilla Nord» del Pla General d'Ordenació Urbana de València (PGOU). El conseller d'Obres Públiques, Urbanisme i Transports, mitjançant Resolució d'11 de novembre de 2004, va aprovar definitivament l'homologació del sector a la Llei Reguladora de l'Activitat Urbanística (LRAU), resolució que es va publicar junt amb les normes urbanístiques del pla parcial en el Butlletí Oficial de la Província de València núm. 18, de 22 de gener de 2005.  
En compliment del referit planejament Malilla 2000, SA ha formulat projecte de reparcel·lació forçosa de l'esmentada unitat d'execució a l'empara del que preveu l'article 169.5 de la Llei Urbanística Valenciana (d'ara endavant LUV), en relació amb l'article 416 del Reglament d'Ordenació i Gestió Territorial i Urbanística (d'ara endavant ROGTU).  
En aplicació del que estableix l'article 416.1 ROGTU, en relació amb l'article 177.1.a) LUV, procedeix sotmetre el referit projecte amb tota la documentació annexa a informació pública per un termini d'un mes comptats a partir del següent dia a la publicació d'aquest anunci en el Diari Oficial de la Generalitat.  
Es fa constar que durant el termini esmentat els interessats en aquest procediment podran formular qualsevol al·legació que convinga al seu dret, tot això en els termes i condicions de la LUV i del ROGTU., a l'efecte del qual qualsevol interessat podrà consultar el projecte de reparcel·lació forçosa depositat en la notaria del senyor Manuel Ángel Roda Pérez i el senyor Salvador Alborch Domínguez, sítia en el c/ Roger de Llúria, 28, 1a i 2ª planta de València (46773), els dies hàbils en horari de 10:00 a 13:00 hores.  
Igualment es fa constar que qualsevol persona podrà comparéixer en la notària per obtindre còpia de l'acta de protocol·lització del projecte i documents que l'acompanyen o sol·licitar que se li mostre.  
Així mateix, la referida documentació, així com l'expedient administratiu, podran ser consultats en els locals de l'Ajuntament de València, av. d'Aragó núm. 35, 4ª planta, els dies hàbils en idèntic horari.  
En aplicació de l'article 172.3 LUV, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per a la qual cosa serveix la present notificació com a requeriment per a l'aportació de la informació indicada, advertint així mateix que l'omissió, error o falsedat d'aquestes declaracions no podrà afectar el resultat objectiu de la reparcel·lació. En el cas que s'aprecie dol o negligència greu podrà exigir-se la responsabilitat civil o penal que hi corresponga.  
Especialment, es requereix dels titulars de béns i drets afectats per la reparcel·lació que aporten a l'expedient la documentació necessària per a practicar una adequada valoració de les construccions, instal·lacions, plantacions i, si és el cas, activitats que hagen de ser objecte d'indemnització a càrrec del projecte de reparcel·lació forçosa.  
Es fa constar que durant el període d'informació pública els propietaris de sòl que per l'escassa quantia del seu dret no reben adjudicació sobre parcel·la podran sol·licitar, d'acord amb altres propietaris, l'adjudicació dels seus drets formant un condomini en la finca de resultat, si és el cas, adjudicada.  
Així mateix, de conformitat amb el que preveu l'article 174.7 LUV: «Durant l'exposició al públic de la reparcel·lació, a fi d'evitar el proindivís, els interessats, podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se per mitjà d'acta notarial i oferir, simultàniament i alternativament, el pagament o el cobrament de la indemnització en metàl·lic, donant un termini de deu dies al requerit per a elegir si preferix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la referida garantia és condició d'eficàcia dels indicats requeriments. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència».  
Les al·legacions que, si és el cas, siguen formulades seran presentades davant l'Ajuntament de València, av. d'Aragó núm. 35 (4ª planta).  
I a fi de dotar de les màximes garanties el procediment, a l'empara del que estableix l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, s'ha publicat, així mateix, edicte en el Butlletí Oficial de la Província de València, dirigit als titulars de béns i drets la identitat dels quals és desconeguda, o sent coneguda, és desconegut el seu domicili; així com respecte de qualsevol altre titular de béns i drets afectat per l'actuació, la titularitat del qual; identitat o domicili no consten en el present procediment.   
València, 6 de juny de 2006.. Malilla 2000, SA: Francisco Javier Pinilla.